kardosdrur/scandi-wiki huggingface dataset:
Skibstømrer

En skibstømmermand eller skibstømrer betegner generelt håndværkere, der bygger både eller skibe af træ i modsætning til skibsbyggeren, der i dag er defineret som en jernsmed. 

Der findes flere specialer inden for skibstømrer- eller bådebyggerfaget, heriblandt mastemager. Riggeren og sejlmageren hører kun til dels med under træsmedene, og kun riggeren er omtalt.

Værktøjet, der anvendes af skibstømreren, er i store træk identisk med det, der generelt anvendes af træsmede og meget af det har holdt sig uforandret i det mindste siden engang i 1600-tallet.

Værktøjet opbevares i den særlige kabyskasse, kabyskiste eller i en skibskiste med det karakteristiske skrå låg. Kalfatreværktøjet er i en digtekiste eller i kalfatrepose,  der er lig en sejlmagerpose/sejlmagersæk. Bådebyggere har et antal større og mindre skarøkser i brug og i særlige tilfælde en stangskølp.

Udtrykket klamphugger, som i dag anvendes om en, der udfører dårligt (håndværks-)arbejde, er et gammelt udtryk for en skibstømrer, som ikke var omhyggelig nok med opmåling af sit arbejde, men som blot tilhuggede på øjemål med sin skarøkse.

Et mere venligt ment gammelt ord for skibstømrer er "bræddebisse".

Litteratur 
 "Vasa i havn" (Tidsskriftet Skalk, nr. 4, 1991)

Eksterne henvisninger 
 Baskholm.dk

Se også 
 Skibsterminologi

Håndværk
Skibsterminologi
Stillingsbetegnelser
Skibsbygning
PLC

PLC er en forkortelse for blandt andet:

 Public limited company (PLC, Pcl) – en aktieselskabstype fra blandt andre UK og Irland
 Palestinean Legislative Council
 Programmable logic controller
 Product Life Cycle
 Power Line Communication
 Constitutional Liberal Party - (spansk: Partido Liberal Constitucionalista), politisk parti i Nicaragua
Fønikiske alfabet

Det fønikiske alfabet stammer fra omkring 1000 f.Kr. og er blevet afledt af et ægyptisk alfabet fra omkring 1800 f.Kr..

Mange moderne alfabeter antages at være afledt af det fønikiske alfabet, f.eks.: hebraisk, arabisk, græsk og latin. (Det sidste via det gamle italiske alfabet).

Ligesom proto-sinaitisk, arabisk og hebraisk er det fønikiske alfabet et konsonantalfabet, (en abjad), og indeholder ingen symboler for vokallyde. Vokallydene afledes af konsonantkonteksten.

Fønikiske inskriptioner er blevet fundet i mange arkæologiske udgravninger i tidligere fønikiske byer og kolonier omkring Middelhavet, såsom Byblos (i det nutidige Libanon) og Kartago (i det nutidige Tunesien).

Alfabetet

Kommentarer 
 Bogstaverne blev oprindeligt ristet i sten (runesten).
 Fønikisk blev som regel skrevet fra højre mod venstre, med tekstlinjer i vekslende retninger – bogstaveligt, som en okse drejer – slangeformet ligesom nogle norrøne runesten.

Se også 
 Fønikerne
 Los Lunas dekalog stenen (ved foden af Hidden Mountain, nær Los Lunas, New Mexico)

Eksterne henvisninger 

 Phoenicia.org , Phoenician Inscriptions Around the World 
 Ancient Scripts.com (Phoenician) 
 Omniglot.com (Phoenician alphabet) 
 GNU FreeFont unicode truetype skriftstype til bl.a. Mac OS X og Windows med bl.a. de fønikiske tegn kan downloades her: GNU FreeFont , download , tegndækning 
 Unicode truetype skriftstype med bl.a. de fønikiske tegn kan downloades her (nogle tegn har "demo" indlejret lodret eller vandret): ALPHABETUM Unicode font 

Runealfabeter
Fønikien
Verdensminde
Broager Kommune

Broager Kommune i Sønderjyllands Amt havde 5.406 indbyggere pr. 1. januar 1970 og var dermed stor nok til ikke at blive lagt sammen med andre kommuner ved kommunalreformen i 1970.

Tidligere kommuner 
Broager Kommune blev dannet i 1922 ved sammenlægning af de 2 sognekommuner Egernsund og Broager.

Sogne 
Broager Kommune bestod af følgende sogne, begge fra Nybøl Herred:
 Broager Sogn med byerne Broager og Skelde 
 Egernsund Sogn med byen Egernsund blev i 1959 udskilt fra Broager Sogn

Strukturreformen 
Ved strukturreformen i 2007 blev kommunen indlemmet i Sønderborg Kommune sammen med Augustenborg Kommune, Gråsten Kommune, Nordborg Kommune, Sundeved Kommune og Sydals Kommune.

Borgmestre

Rådhus 
Broager Kommunes rådhus på Allegade 4 blev i 2017 indviet som medborgerhuset Broagerhus.

Noter 

Kommuner i Danmark (1970-2006)
Sønderborg Kommune
Tropikfugle

Tropikfugle (Phaethontidae) er en familie af årefodede fugle, der blot indeholder tre arter i slægten Phaethon.

Klassifikation 

 Familie Tropikfugle Phaethontidae
 Slægt Phaethon
 Rødnæbbet tropikfugl, P. aethereus
 Hvidhalet tropikfugl, P. lepturus
 Rødhalet tropikfugl, P. rubricauda
Bustrofedon

Bustrofedon (oldgræsk βουστροφηδόν) er en oldgammel måde at skrive på. Bustrofedon betyder at man fortløbende skriver tekstlinjer i vekslende retninger – bogstaveligt, som en okse drejer fra fure til fure – slangeformet ligesom nogle norrøne runesten.

Nogle steder i middelalderen og jernalderen blev også firkantede træstave beskrevet på bustrofedonmåden.

Se også 
 Alfabet

Skriftsystemer
Runealfabeter
Gros

Et gros er et antal på 144 stykker, hvilket er det samme som et dusin dusin. Altså 12×12 eller 12².

Begreber som engros (fra fransk un gros douzaine) og grossist eller grosserer er afledt af gros.

Se også 
Danske enheder

Mængdeenheder
Gamle danske enheder
Suler

Suler (Sulidae) er en familie af sulefugle, der indeholder 9 arter i 3 slægter.

Klassifikation 

 Familie Suler Sulidae
 Slægt Morus
 Sule Morus bassanus
 Kapsule Morus capensis
 Australsk sule Morus serrator
 Slægt Papasula
 Juleø-sule Papasula abbotti eller Sula abbotti
 Slægt Sula
 Blåfodet sule Sula nebouxii
 Perusule Sula variegata
 Maskesule Sula dactylatra
 Rødfodet sule Sula sula
 Brun sule Sula leucogaster

Kilder 
 Taxonomicon – Family Sulidae
Pelikaner

Pelikaner (latin: Pelecanidae) er en familie af fugle, der indeholder 8 arter i slægten Pelecanus.

Klassifikation 
Familie: Pelecanidae
 Slægt: Pelecanus
 Hvid pelikan, Pelecanus onocrotalus
 Rosapelikan, Pelecanus rufescens
 Krøltoppet pelikan, Pelecanus crispus
 Grå pelikan, Pelecanus philippensis
 Australsk pelikan, Pelecanus conspicillatus
 Amerikansk hvid pelikan, Pelecanus erythrorhynchos
 Brun pelikan, Pelecanus occidentalis
 Perupelikan, Pelecanus thagus

Pelikanen som symbol 

Bloddonorer får efter tapning nr. 100 en stentøjspelikan. Pelikanen er et symbolsk valg. 

Siden oldkristen tid har pelikanen optrådt som symbol på Kristus, der ofrede sig selv, udgød sit blod for menneskene.
Det ved vi fra gamle skrifter, men også fra kalkmalerierne i mange af vores gamle kirker. 

Fra det 11. og 12. århundrede kan vi se kalkmalerier med pelikaner blandt mange andre fabeldyr og figurer.  
Pelikanen er afbildet som om den hakker sit bryst til blods for at give det til sine skrantende unger.
Skarver

Skarver er en familie i ordenen Suliformes.

Klassifikation 
 Familie Skarver Phalacrocoracidae
 Slægt Phalacrocorax (Brisson, 1760)
 Vestkystskarv, Phalacrocorax penicillatus
 Øreskarv, Phalacrocorax auritus
 Skarv, Phalacrocorax carbo
 Olivenskarv, Phalacrocorax brasilianus
 Stillehavsskarv, Phalacrocorax pelagicus
 Rødmasket skarv, Phalacrocorax urile
 Peruskarv, Phalacrocorax bougainvillii
 Lille skarv, Phalacrocorax sulcirostris
 Indisk skarv, Phalacrocorax fuscicollis
 Kapskarv, Phalacrocorax capensis
 Socotraskarv, Phalacrocorax nigrogularis
 Kystskarv,  Phalacrocorax neglectus
 Japansk skarv,  Phalacrocorax capillatus
 Topskarv, Phalacrocorax aristotelis
 Magellanskarv, Phalacrocorax magellanicus
 Rørskarv,  Phalacrocorax africanus
 Javaskarv, Phalacrocorax niger
 Dværgskarv, Phalacrocorax pygmaeus
 Pittskarv,  Phalacrocorax featherstoni 
 Broget skarv, Phalacrocorax varius
 Vorteskarv, Phalacrocorax carunculatus 
 Sortmasket skarv, Phalacrocorax fuscescens
 Perleskarv, Phalacrocorax gaimardi
 Plettet skarv, Phalacrocorax punctatus
 Broget dværgskarv, Phalacrocorax melanoleucos 
 Bronzeskarv, Phalacrocorax chalconotus
 Chathamskarv, Phalacrocorax onslowi
 Aucklandskarv, Phalacrocorax colensoi
 Campbellskarv, Phalacrocorax campbelli
 Bountyskarv, Phalacrocorax ranfurlyi
 Genus Leucocarbo
 Kerguelenskarv, Leucocarbo verrocosus (tidligere P. verrocosus.)
 Genus Nannopterum
 Galapagosskarv, Nannopterum harrisi (P. harrisi)

Kilder 
 Systema naturae 2000 (classification) – Taxon: Family Phalacrocoracidae
Great Internet Mersenne Prime Search

Great Internet Mersenne Prime Search, forkortet GIMPS, er et projekt, der bruger distribuerede beregninger til at finde store Mersenne-primtal. Projektet bruger følgende strategi: De hurtigste af de tilmeldte computere bruges til Lucas-Lehmertest. Inden en test bliver der dog brugt lidt tid på af finde små divisorer i tallet, så den langvarige test måske kan undgås. Langsommere maskiner bruges til kontrolberegninger. Et tal bliver først endeligt afvist som primtal efter to komplette beregninger. De langsomste computere undersøger om et muligt mersenneprimtal har en lille divisor. Hvis en divisor findes, bliver der ikke lavet Lucas-Lehmertest.

Eksterne henvisninger 
 Hjemmeside for GIMPS
 Diskussion om GIMPS
 GIMPS Wiki 

Primtal
MMORPG

MMORPG (Massively Multiplayer Online Role Playing Game), ("enormt mange spillere-onlinerollespil") er en computerspilgenre bestående af onlinespil. Spil i MMORPG genren er altså computerrollespil som kun spilles over internettet og ofte med flere tusinde spillere samtidig. Når der er så mange spillere online ad gangen kræver det enorme servere, hvilket er skyld i, at spillene i genren ofte kommer til at koste penge at abonnere på. Som substitut er andre metoder også benyttet; f.eks. en funktion som gør det muligt at købe genstande og andet til spillet for virkelige penge.

Spilmæssigt er MMORPGs ikke væsensforskellige fra MUDs. Hvor MUDs ofte er rent tekstbaserede, har MMORPGs typisk grafik.

Det første rigtige MMORPG, med grafisk brugerflade og en 3D-lignende verden, var Meridian 59 der blev udgivet af 3DO i 1996.

Liste 
En kort oversigt over nogle af de kendte titler i genren:
 Age of Conan: Hyborian Adventures (Funcom, Eidos Interactive)
 Anarchy Online (Funcom)
 Asheron's Call (Turbine, Inc.)
 City of Heroes (Cryptic Studios)
 Champions Online  (Cryptic Studios)
 Dark Age of Camelot (Mythic Entertainment)
 Dungeons & Dragons Online (Turbine Entertainment)
 Eve Online (CCP Games)
 EverQuest (Sony Online Entertainment)
 EverQuest 2 (Sony Online Entertainment)
 Guild Wars (Arenanet) (Er også et CORPG)
 Hellgate: London (Flagship Studios)
 Lineage (NCsoft Corporation)
 Lineage 2 (NC Interactive, Inc.)
 Lord of the rings online (Turbine)
 Pirates of the Burning Sea  (Flying Lab Software)
 RuneScape (Jagex)
 Star Trek Online (Cryptic Studios)
 Star Wars Galaxies (Sony Online Entertainment)
 Tabula Rasa (destination-games)
 Tom Clancy's The Division
 The Elder Scrolls Online (Bethesda Softworks, ZeniMax Online Studios)
 The Lord of the rings online (Turbine, Inc.)
 The Secret World / Secret World Legends (Funcom, Electronic Arts)
 Ultima Online (Origin)
 Warhammer Online: Age of Reckoning (Mythic Entertainment)
 World of Warcraft (Blizzard Entertainment, 2004)
 Star Wars: The Old Republic (BioWare, 2011)

Se også 
 CORPG

Eksterne henvisninger 
 En statistisk sammenligning af MMORPG'er   
 MMORPG-portal 
 MMORPG-auktion   
 Dansk MMORPG WIKI   (http://www.mortalonline.com/  ?)

Computerspilsgenrer
Distortion (effekt)

Distortion eller forvrængning, er en effekt til elektriske guitar og bas. Effekten giver den form for "knasende" lyd, som man bl.a. bruger i rock og metal.

Ethvert elektronisk kredsløb forvrænger en lille smule, og (i modsætning til skabelsen af visse typer musik) er forvrængning for det meste uønsket. I optage- og forstærkerudstyr er det en af de parametre, der tages i betragtning ved anskaffelse af udstyr. 

En forvrængning er et ændret frekvensindhold af signalet, og kan iagttages på både et oscilloskop og en spektrumanalysator, hvor den viser sig som henholdsvis en ændring af kurveformen og nogle nye 'pinde' (detekterede frekvenser) i spektret.

Forvrængning måles ved en distortionmåling, hvor man sender f.x. en 1 kHz helt ren sinustone gennem forstærkeren, og måler udgangsniveauet. Dernæst fjerner man 1 kHz-signalet herfra med et meget skarpt båndstopfilter og sammenligner det resterende signalniveau (forvrængningsprodukterne) med det totale signal.

Forskellen mellem "Distortion" og "Overdrive" er at man ved distortion "clipper" signalet kraftigt, hvor imod man ved "Overdrive" overstyrer en elektronisk kreds.

Dette kan gøres på flere måder, fx ved at sætte 2 forskellige dioder parallelt til stel sidst i kredsløbet. Dette vil skære i enten toppen eller bunden af signalet, afhængig af hvad hvilken dioder som leder ved højeste spænding.

Se også 
 Harmonisk forvrængning

Guitar
Kirk Hammett

Kirk Lee Hammett (født 18. november 1962 i San Francisco) er lead-guitarist i heavy metal-bandet Metallica. Han lærte at spille guitar en alder af 15 år og er en af Joe Satrianis mest kendte elever. Han  blev optaget i Metallica i 1983, efter Dave Mustaine blev fyret. Før Metallica spillede han i bandet Exodus. Kirk Hammett er specielt kendt for sine soloer og sit hurtige spil i samme, og har han endda vundet op til flere priser. Særligt soloen i nummeret "One" blev i 1989 kåret til verdens bedste solo af musikbladet "Rolling Stone". Samme blad gav ham en 11. plads på listen over de bedste guitarister gennem tiderne.

Kirk Hammett bliver  ofte betegnet som det mest populære medlem af Metallica pga. sin store karisma. Han bliver dog tit kritiseret for hans brug af wah-pedaler i hans soloer, men han har udtalt "de bliver nødt til at skære mine ben af før jeg stoppper med at bruge wah-pedaler. Det er en del af min personlighed". Dette skyldes måske at en af hans største idoler, Jimi Hendrix, benyttede wah-pedalen flittigt og Kirk har tidligere brugt dele af Hendrix' sange i sine soloer.

Guitarer

ESP 
 ESP Flying V
 ESP Mummy
 ESP Ouija Black
 ESP Ouija White
 ESP Skull
 ESP Spider
 ESP Wavecaster
 ESP KH-20 (20th Anniversary)
 ESP White Zombie
 ESP Greenburst
 ESP Caution Hot

Gibson 
 Gibson Les Paul
 Gibson Flying V

Kirk bruger, og har brugt, mange flere guitarer. Kirk og Metallicas anden guitarist James Hetfield har tilsammen mere end 600 guitarer.

Eksterne henvisninger 

 Kirk Hammett  på Metallica.com

Metallica
Guitarister fra USA
Personer fra Californien
Galle

En galle er en svulstagtig dannelse fremkaldt af forskellige, parasitiske organismer, som lever på planter.

Gallen består af væv, som planten har skabt under påvirkning fra den organisme, som lever inde i den. Parasitten udskiller stoffer, som styrer celledeling og specialisering i vævet omkring den, så der skabes en svulst, som er både levested og fødegrundlag for organismen. Ofte har vævet i gallen en helt anden sammensætning end plantens normale væv, en sammensætning, som svarer meget bedre til parasittens end til plantens behov.

Galler på egeblade indeholder bl.a. gallussyre og har tidligere været anvendt til fremstilling af blæk.

Galler er ofte forårsaget af galhvepse, galmyg eller andre insekter. Disse insekter lægger æg i planten, og deres larver udvikler sig i gallen.

Litteratur 
 Thomas Secher Jensen og Boy Overgaard Nielsen: Galler på planter, 1995  (bl.a. med en fremragende bestemmelsesnøgle)

Parasitter
Økologi
Botanik
Valve Corporation

Valve Corporation (i daglig tale blot Valve) er en computerspils-virksomhed fra USA. De har udviklet spilserier, som Half-Life, Counter-Strike og Portal. De har udviklet Source og spilplatformen Steam, som er udgivet til Microsoft Windows, Mac OS X og Linux.

Historie 

Valve blev grundlagt af Gabe Newell og Mike Harrington d. 24 august 1996, som et L.L.C. beliggende i Kirkland, Washington. Efter inkorporering i april 2003, flyttede Valve fra sin oprindelige placering til Bellevue, Washington.

Efter at have sikret sig en licens til Quake-motoren (med hjælp fra en ven, Michael Abrash, i id Software) i slutningen af 1996 begyndte Newell og Harrington arbejdet på Half-Life. Half-Life var oprindeligt planlagt til udgivelse i slutningen af 1997, men blev først udgivet d. 19. november 1998. Valve opkøbte TF Software Pty Ltd, skaberne af modifikationen Team Fortress til Quake i maj 1998 med intentionen om at skabe et standalone Team Fortress. Gearbox Software har bidraget meget efter udgivelsen af Half-Life. Gearbox Software er ansvarlig for Half-Life udvidelsespakkerne, Half-Life: Opposing Force og Half-Life: Blue Shift, og konsol versionerne af Half-Life til Sega Dreamcast og PlayStation 2, som inkluderede en tredje udvidelsespakke, Half-Life: Decay, der gjorde det muligt for to spillere at spille co-op.

Efter Half-Life's succes arbejdede Valve, med mods, spin-offs og efterfølgere, herunder Half-Life 2. Alle Valves spil siden 2004 er bygget på Source motoren.

Udgivelser

Annullerede spil 
 Return to Ravenholm (Også kendt som Half-Life 2: Episode Four) (Skulle have været udviklet af Arkane Studios)
 Stars of Blood
 Fairy

Steam 

Valve annoncerede på Game Developer Conference i 2002 deres spilplatform Steam. På det tidspunkt så det blot ud til at være en metode til at effektivisere processen til at opdatere spil med fejlrettelser, men blev senere afsløret til at være DRM og en digital distributions platform.

Valve har vist støtte til nogle af deres spil. For eksempel har Valve udgivet betydelige opdateringer til Team Fortress 2, herunder tilføjet nye kort, nye spilmodes, ekstra våben og nye præstationer samt tilføjet en butik, der sælger in-game genstande. Alle sådanne opdateringer, med undtagelse af den førnænvnte in-game butik, er obligatoriske, og stilles gratis til rådighed.

Der er over 1,400 spil tilgængelig på Steam, og i oktober 2010 annoncerede Valve, at Steam har oversteget 30 millioner aktive brugerprofiler.

Valve Time 

Valve Time er et industriudtryk brugt om spil, som ikke er udkommet til den annoncerede udgivelsesdato af Valve. Valve Time omfatter overvejende forsinkelser, men også noget indhold, der blev udgivet tidligere end forventet. Valve selv har anerkendt udtrykket, og lavet en wikiside om emnet. Valve har brugt udtrykket i annonceringer af forsinkelse af Portal 2's udgivelsesdato.

Referencer

Eksterne henvisninger 

 Officielle hjemmeside

 
Etableret i 1996
Multiplayer

Multiplayer betyder i computer- og videospil, at 2 eller flere spillere kan spille med eller mod hinanden, via LAN, Internet eller "splitscreen" (flere spillere på samme skærm) på samme tid. Sidstnævnte er især brugt i mange konsolspil f.eks Minecraft eller Counter-Strike: Global Offensive

Splitscreen fungerer ved, at personerne, der spiller, hver har en controller. Skærmen deles nu op i 2-4 dele, altså et slags mini-fjernsyn til hver person.

Computerspil gameplay
Spiller

En spiller er en deltager i et spil. For eksempel et computerspil (som computerspiller kaldes man også "Gamer"), en sport eller et brætspil. Som deltager i et spil, er det typisk for, at underholde sig selv. Dog findes der spil, der involverer præmier i form af fx penge eller en anden slags gevinst.

Eksterne henvisninger 

Spil og lege
Sport

he:שחקן (ספורט)
Dave Mustaine

David Scott "Dave" Mustaine (født 13. september 1961 i La Mesa, Californien) er en amerikansk guitarist og sanger. Han er bedst kendt fra thrash metal bandet Megadeth, som han dannede i 1983. Han var kort tid forinden blev fyret fra Metallica, hos hvem han havde fungeret som bandets lead guitarist.

På DVD'en Some Kind of Monster udtaler han i et interview, at han de sidste 20 år har været misundelig på Metallica, fordi han mener, at "alt hvad de rører ved bliver til guld". Mustaine har nu stiftet fred med Metallica, og de turnéer sammen i "The Big 4"-turnéen i selskab med Slayer og Anthrax.
Dave har fået produceret en signature model hos guitar-frabrikanterne ESP og tidligere Jackson. Nu bruger han en dean guitars VMNT også hans egen signatur

I 2002 opløste Mustaine Megadeth på grund af helbredsproblemer, men i 2004 gendannede han bandet.

Eksterne henvisninger 
  

Metallica
Megadeth
Guitarister fra USA
Sangere fra USA
Personer fra Californien
Heavy metal-sangere
Some Kind of Monster

Some Kind of Monster kan henvise til:

 Some Kind of Monster (ep) - en EP af bandet Metallica
 Some Kind of Monster (film) - en film om Metallica
Guitarist

En guitarist er en person, der spiller guitar. Guitarister opererer inden for en lang række genrer, hvoraf rock, jazz og klassisk musik kan nævnes. Guitarister optræder både som solister og som akkompagnatører.

Eksterne henvisninger
Biædere

Biædere (latin: Meropidae) er en fuglefamilie i ordenen skrigefugle.

Klassifikation 

Familie Biædere Meropidae
 Slægt: Nyctyornis
 Rødskægget biæder, Nyctyornis amictus
 Blåskægget biæder, Nyctyornis athertoni
 Slægt: Meropogon
 Sulawesibiæder, Meropogon forsteni
 Slægt: Merops
 Dværgbiæder, Merops pusillus
 Grøn biæder, Merops persicus
 Lille grøn biæder, Merops orientalis
 Hvidstrubet biæder, Merops albicollis
 Svalehalebiæder, Merops hirundinaeus
 Blåhalet biæder, Merops phillipinus
 Sort biæder, Merops gularis
 Brunrygget biæder, Merops muelleri
 Rødstrubet biæder, Merops bulocki
 Hvidpandet biæder, Merops bullockoides
 Blåkravet biæder, Merops variegatus
 Okkerbrystet biæder, Merops oreobates
 Sorthovedet biæder, Merops breweri
 Somalibiæder, Merops revoilii
 Okkerhovedet biæder, Merops boehmi
 Brunnakket biæder, Merops viridis
 Madagaskarbiæder, Merops superciliosus
 Regnbuebiæder, Merops ornatus
 Biæder, Merops apiaster
 Rustbiæder, Merops leschenaulti
 Rosenbiæder, Merops malimbicus
 Karminbiæder, Merops nubicus
 Sydlig karminbiæder, Merops nubicoides

Kilder 

Skrigefugle
Ellekrager

Ellekrager (Coraciidae) er en familie i ordenen skrigefugle (Coraciiformes).

Klassifikation 
 Familie Ellekrager Coraciidae
 Slægt Coracias
 Ellekrage Coracias garrulus
 Sahelellekrage Coracias abyssinica
 Lillabrystet ellekrage Coracias caudata
 Spatelhalet ellekrage Coracias spatulata
 Blåvinget ellekrage Coracias naevia
 Blåkronet ellekrage Coracias benghalensis
 Sulawesiellekrage Coracias temminckii
 Hvidhovedet ellekrage Coracias cyanogaster
 Slægt Eurystomus
 Brednæbbet ellekrage Eurystomus glaucurus
 Lille ellekrage Eurystomus gularis
 Blå ellekrage Eurystomus azureus
 Grøn ellekrage Eurystomus orientalis

Skrigefugle
Todier

Todier er en familie af tropiske fugle i ordenen skrigefugle. Der er kun en slægt, Todus, med fem arter.

Familie Todier Todidae
 Cubatodi, Todus multicolor
 Brednæbbet todi, Todus subulatus
 Hispaniolatodi, Todus angustirostris
 Jamaicatodi, Todus todus
 Puerto Rico-todi, Todus mexicanus

Skrigefugle
Jordellekrager

Jordellekrager er en lille familie af skrigefugle, der kun findes på Madagaskar. Familien har tre slægter med fem arter.

Familie Jordellekrager Brachypteraciidae
 Jordellekrage, Brachypteracias leptosomus 
 Skællet ellekrage, Brachypteracias squamigera
 Blåpandet ellekrage, Atelornis pittoides 
 Rødbrun ellekrage, Atelornis crossleyi 
 Langhalet ellekrage, Uratelornis chimaera 

Skrigefugle
TV Syd

TV Syd (egen skrivemåde: TV SYD) er et dansk regionalt mediehus, der startede som et forsøg under DR den 22. oktober 1983.

Direktøren hed Helge Lorenzen, og domicilet var Haderslev. Senere flyttede TV Syd til Kolding og har siden oprettet tre lokalredaktioner i henholdsvis Esbjerg, Horsens og Sønderborg.

Den 13. oktober 1986 blev TV Syd selvstændig og brød dermed DRs monopol. TV Syd er i dag en af i alt otte regioner, som sender nyhedsudsendelser på TV 2s hovedkanal. TV Syd dækker Syd- og Sønderjylland samt den sydligste del af Øst- og Midtjylland, nærmere bestemt de tidligere Sønderjyllands, Ribe og Vejle amter samt Sydslesvig. Direktøren hedder Betina Bendix.

TV Syd blev landskendt da Apotekeren i Broager blev genudsendt landsdækkende i 1985. TV Syd er også kendt for at sende live fra en storkerede i Smedager 24 timer i døgnet året rundt.

Referencer

Eksterne henvisninger 
 TV Syd

Syd
Elektroniske- og trykte medier fra Syd- og Sønderjylland
Etableret i 1983
Virksomheder i Kolding
Public service-medier